CELEX: 32008R0733
Language: ro
Date: 2008-07-15 00:00:00
Title: Regulamentul (CE) nr. 733/2008 al Consiliului din 15 iulie 2008 privind condițiile de import al produselor agricole originare din țările terțe în urma accidentului produs la centrala nucleară de la Cernobâl (versiune codificată)

30.7.2008   
            
            
               RO
            
            
               Jurnalul Oficial al Uniunii Europene
            
            
               L 201/1
            
         
      REGULAMENTUL (CE) NR. 733/2008 AL CONSILIULUI
   
   din 15 iulie 2008
   privind condițiile de import al produselor agricole originare din țările terțe în urma accidentului produs la centrala nucleară de la Cernobâl
   (versiune codificată)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133,
   având în vedere propunerea Comisiei,
   întrucât:
   
               (1)
            
            
               Regulamentul (CEE) nr. 737/90 al Consiliului din 22 martie 1990 privind condițiile de import al produselor agricole originare din țările terțe în urma accidentului produs la centrala nucleară de la Cernobâl (1) a fost modificat de mai multe ori și în mod substanțial (2). Respectivul regulament ar trebui să fie codificat, din motive de claritate și de raționalizare.
            
         
               (2)
            
            
               Ca urmare a accidentului produs la centrala electrică nucleară de la Cernobâl la 26 aprilie 1986, au fost dispersate în atmosferă cantități semnificative de elemente radioactive.
            
         
               (3)
            
            
               Fără a aduce atingere aplicării care poate interveni, la nevoie, în viitor a dispozițiilor Regulamentului (Euratom) nr. 3954/87 al Consiliului din 22 decembrie 1987 de stabilire a nivelurilor maxime permise de contaminare radioactivă a produselor alimentare și a furajelor după un accident nuclear sau altă situație de urgență radiologică (3), Comunitatea ar trebui, având în vedere efectele specifice ale accidentului de la Cernobâl, să se asigure de faptul că produsele agricole și produsele agricole transformate destinate consumului uman și susceptibile de a fi contaminate sunt introduse în Comunitate numai în conformitate cu modalitățile comune stabilite.
            
         
               (4)
            
            
               Aceste modalități comune ar trebui să asigure protecția sănătății consumatorilor, să mențină natura unificată a pieței și să prevină deturnările de comerț, fără a produce efecte adverse necorespunzătoare cu privire la comerțul dintre Comunitate și țările terțe.
            
         
               (5)
            
            
               Respectarea valorilor maxime admise ar trebui să facă obiectul unor controale corespunzătoare, care pot conduce la interzicerea unor importuri în caz de nerespectare.
            
         
               (6)
            
            
               Contaminarea radioactivă a numeroase produse agricole a scăzut și va continua să scadă până la valorile existente înainte de accidentul de la Cernobâl. De aceea, trebuie stabilită o procedură care să permită ca astfel de produse să fie excluse din domeniul de aplicare al prezentului regulament.
            
         
               (7)
            
            
               Deoarece prezentul regulament se referă la toate produsele agricole și produsele agricole transformate destinate consumului uman, în cazul de față nu este necesar să se aplice procedura menționată la articolul 14 din Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii (4).
            
         
               (8)
            
            
               Măsurile necesare pentru punerea în aplicare a prezentului regulament ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (5),
            
         ADOPTĂ PREZENTUL REGULAMENT:
   Articolul 1
   Cu excepția produselor improprii consumului uman enumerate în anexa I și a acelor produse care vor fi eventual excluse din domeniul de aplicare a prezentului regulament în conformitate cu procedura menționată la articolul 5 alineatul (2), prezentul regulament se aplică produselor originare din țările terțe prevăzute de:
   
               (a)
            
            
               anexa I la tratat;
            
         
               (b)
            
            
               Regulamentul (CE) nr. 1667/2006 al Consiliului din 7 noiembrie 2006 privind glucoza și lactoza (6);
            
         
               (c)
            
            
               Regulamentul (CEE) nr. 2783/75 al Consiliului din 29 octombrie 1975 privind regimul comun de comercializare a ovalbuminei și a lactalbuminei (7);
            
         
               (d)
            
            
               Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (8).
            
         Articolul 2
   (1)   Fără a aduce atingere celorlalte dispoziții în vigoare, punerea în liberă circulație a produselor menționate la articolul 1 respectă valorile maxime admise stabilite la alineatul (2) din prezentul articol.
   (2)   Radioactivitatea maximă cumulată de cesiu 134 și 137 trebuie să fie de (9):
   
               (a)
            
            
               370 de Bq/kg pentru laptele și produsele lactate enumerate în anexa II și pentru produsele alimentare destinate alimentației sugarilor în primele patru-șase luni de viață și care satisfac singure nevoile alimentare ale acestei categorii de persoane, care sunt condiționate, spre a fi vândute cu amănuntul, în ambalaje clar identificate și etichetate ca „preparate pentru sugari”;
            
         
               (b)
            
            
               600 de Bq/kg pentru toate celelalte produse vizate.
            
         Articolul 3
   (1)   Statele membre controlează valorile maxime admise fixate la articolul 2 alineatul (2) cu privire la produsele menționate la articolul 1, având în vedere valorile de contaminare din țara de origine.
   Controlul poate include, de asemenea, prezentarea certificatelor de export.
   În conformitate cu rezultatele controalelor efectuate, statele membre iau măsurile necesare pentru aplicarea articolului 2 alineatul (1), inclusiv interzicerea punerii în liberă circulație, de la caz la caz sau într-un mod general pentru un anumit produs.
   (2)   Fiecare stat membru comunică Comisiei toate informațiile referitoare la aplicarea prezentului regulament și, în special, cazurile importante de nerespectare a valorilor maxime admise.
   Comisia comunică aceste informații și celorlalte state membre.
   (3)   Atunci când s-au înregistrat cazuri repetate de nerespectare a valorilor maxime admise, măsurile necesare pot fi luate în conformitate cu procedura menționată la articolul 5 alineatul (2).
   Astfel de măsuri pot include și interzicerea importului de produse originare din țara terță în cauză.
   Articolul 4
   Normele de aplicare ale prezentului regulament și orice modificare eventuală privind produsele din anexa I și lista de produse excluse din prezentul regulament se adoptă în conformitate cu procedura menționată la articolul 5 alineatul (2).
   Articolul 5
   (1)   Comisia este asistată de un comitet.
   (2)   Atunci când se face trimitere la prezentul alineat, se aplică articolele 5 și 7 din Decizia 1999/468/CE.
   Perioada prevăzută la articolul 5 alineatul (6) din Decizia 1999/468/CE se stabilește la o lună.
   Articolul 6
   Regulamentul (CEE) nr. 737/90, modificat prin regulamentele enumerate în anexa III, se abrogă.
   Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa IV.
   Articolul 7
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Regulamentul expiră:
   
               (a)
            
            
               la 31 martie 2010, cu excepția cazului în care, anterior, Consiliul decide altfel, în special în cazul în care lista produselor excluse, menționată la articolul 4, include toate produsele destinate consumului uman cărora li se aplică prezentul regulament;
            
         
               (b)
            
            
               de la intrarea în vigoare a Regulamentului Comisiei menționat la articolul 2 alineatul (1) din Regulamentul (Euratom) nr. 3954/87, în cazul în care această intrare în vigoare are loc înainte de 31 martie 2010.
            
         
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iulie 2008.
      
         
            Pentru Consiliu
         
         
            Președintele
         
         M. BARNIER
         
      
   
   
      (1)  JO L 82, 29.3.1990, p. 1. Regulament modificat ultima dată prin Regulamentul (CE) nr. 806/2003 (JO L 122, 16.5.2003, p. 1).
   
      (2)  A se vedea anexa III.
   
      (3)  JO L 371, 30.12.1987, p. 11. Regulament modificat prin Regulamentul (Euratom) nr. 2218/89 (JO L 211, 22.7.1989, p. 1).
   
      (4)  JO L 139, 30.4.2004, p. 321.
   
      (5)  JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).
   
      (6)  JO L 312, 11.11.2006, p. 1.
   
      (7)  JO L 282, 1.11.1975, p. 104. Regulament modificat ultima dată prin Regulamentul (CE) nr. 2916/95 al Comisiei (JO L 305, 19.12.1995, p. 49).
   
      (8)  JO L 318, 20.12.1993, p. 18. Regulament modificat ultima dată prin Regulamentul (CE) nr. 2580/2000 (JO L 298, 25.11.2000, p. 5).
   
      (9)  Nivelul aplicabil produselor concentrate sau uscate este calculat în funcție de produsul reconstituit preparat pentru consum.
   
      ANEXA I
      Produse improprii consumului uman
      
                  Codul NC
               
               
                  Descrierea mărfurilor
               
            
                  ex 0101 10 10
                  ex 0101 90 19
               
               
                  Cai de curse
               
            
                  ex 0106
               
               
                  Altele (animale vii, cu excepția iepurilor de casă și a porumbeilor: nu sunt destinate consumului uman)
               
            
                  0301 10
               
               
                  Pești vii ornamentali
               
            
                  0408 11 20
                  0408 19 20
                  0408 91 20
                  0408 99 20
               
               
                  Ouă, fără coajă, și gălbenușuri de ouă, improprii consumului uman (1)
                  
               
            
                  ex 0504 00 00
               
               
                  Mațe, bășici și stomacuri necomestibile de animale (altele decât peștii), întregi sau părți din acestea
               
            
                  0511 10 00
                  ex 0511 91 90
                  0511 99
               
               
                  Produse de origine animală care nu sunt specificate sau incluse, cu excepția sângelui comestibil de animale; animale moarte menționate în capitolul 1 sau capitolul 3, improprii consumului uman
               
            
                  ex 0713
               
               
                  Leguminoase uscate, cu coajă, decorticate sau nedecorticate sau tăiate în bucăți, pentru însămânțare
               
            
                  1001 90 10
               
               
                  Alac pentru însămânțare (1)
                  
               
            
                  1005 10 11
                  1005 10 13
                  1005 10 15
                  1005 10 19
               
               
                  Porumb hibrid pentru însămânțare (1)
                  
               
            
                  1006 10 10
               
               
                  Orez pentru însămânțare (1)
                  
               
            
                  1007 00 10
               
               
                  Sorg hibrid pentru însămânțare (1)
                  
               
            
                  1201 00 10
                  1202 10 10
                  1204 00 10
                  1205 10 10
                  1206 00 10
                  1207 20 10
                  1207 40 10
                  1207 50 10
                  1207 91 10
                  1207 99 15
               
               
                  Semințe și fructe oleaginoase, întregi sau sfărâmate, pentru însămânțare (1)
                  
               
            
                  1209
               
               
                  Semințe, fructe și spori din soiul celor utilizate pentru însămânțare
               
            
                  1501 00 11
               
               
                  Untură de porc topită sau alte grăsimi de porc destinate altor utilizări industriale decât producerea alimentelor destinate consumului uman (1)
                  
               
            
                  1502 00 10
               
               
                  Grăsime (seu) de bovine, oi și capre, cu excepția celei de la poziția 1503, destinată altor utilizări industriale decât producerea alimentelor destinate consumului uman (1)
                  
               
            
                  1503 00 11
               
               
                  Stearină și oleostearină de untură de porc topită destinate utilizării industriale (1)
                  
               
            
                  1503 00 30
               
               
                  Ulei de seu destinat altor utilizări industriale decât producerea alimentelor destinate consumului uman (1)
                  
               
            
                  1505 00
               
               
                  Grăsime de lână (usuc) și alte substanțe cu conținut de grăsime derivate din aceasta (inclusiv lanolină)
               
            
                  1507 10 10
                  1507 90 10
               
               
                  Ulei de boabe de soia și fracțiunile acestuia, rafinate sau nerafinate, dar nemodificate chimic, destinate altor utilizări tehnice decât producerea alimentelor destinate consumului uman (1)
                  
               
            
                  1508 10 10
                  1508 90 10
               
               
                  Ulei de arahide și fracțiunile acestuia, rafinate sau nu, dar nemodificate chimic, destinate altor utilizări tehnice sau industriale decât producerea alimentelor destinate consumului uman (1)
                  
               
            
                  1511 10 10
               
               
                  Ulei brut de palmier și fracțiunile acestuia, rafinate sau nerafinate, dar nemodificate chimic, destinate altor utilizări tehnice sau industriale decât producerea alimentelor destinate consumului uman (1)
                  
               
            
                  1511 90 91
                  1512 11 10
                  1512 19 10
                  1512 21 10
                  1512 29 10
                  1513 11 10
                  1513 19 30
                  1513 21 10
                  1513 29 30
                  1514 11 10
                  1514 19 10
                  1514 91 10
                  1514 99 10
                  1515 19 10
                  1515 21 10
                  1515 29 10
                  1515 50 11
                  1515 50 91
                  1515 90 21
                  1515 90 31
                  1515 90 40
                  1515 90 60
                  1516 20 95
               
               
                  Alte uleiuri pentru utilizări tehnice sau industriale, altele decât producerea alimentelor destinate consumului uman (1)
                  
               
            
                  1515 30 10
               
               
                  Ulei de ricin și fracțiunile acestuia destinate producției de acid aminoundecanoic pentru fabricarea de fibre textile sintetice sau de materiale plastice artificiale (1)
                  
               
            
                  1515 90 11
               
               
                  Ulei de tung; uleiuri de jojoba și de oiticica, ceară mirt și ceară de Japonia; fracțiunile acestora
               
            
                  1518 00 31
                  1518 00 39
               
               
                  Uleiuri vegetale fixe, fluide, amestecate, destinate altor utilizări tehnice sau industriale decât producerea alimentelor destinate consumului uman (1)
                  
               
            
                  2207 20 00
               
               
                  Alcool etilic și alte băuturi spirtoase; alterat, de orice tărie
               
            
                  3824 10 00
               
               
                  Aglomeranți preparați pentru miezuri sau forme turnate
               
            
                  4501
               
               
                  Plută naturală, brută sau preparată simplu; reziduu de plută; plută zdrobită granulată sau măcinată
               
            
                  5301 10 00
                  5301 21 00
                  5301 29 00
               
               
                  In, brut sau prelucrat, dar netors
               
            
                  5302
               
               
                  Cânepă naturală (Cannabis sativa L.), brută sau prelucrată, dar netoarsă; câlți și reziduu de cânepă naturală (inclusiv reziduu de tors și tulpina granată)
               
            
                  ex capitolul 6
               
               
                  Plante vii și produse de floricicultură, cu excepția plantelor și a rădăcinilor de cicoare reglementate la subpoziția 0601 20 10
               
            
         (1)  Înregistrările reglementate în această subpoziție sunt supuse condițiilor stabilite în dispozițiile comunitare relevante.
   
   
      ANEXA II
      Laptele și produsele lactate cărora li se aplică o valoare maximă admisă de 370 Bq/kg
      
                  Codurile NC
               
               
                  0401
               
            
                  0402
               
            
                  0403 10 11-39
               
            
                  0403 90 11-69
               
            
                  0404
               
            
   
      ANEXA III
      Regulamentul abrogat și lista modificărilor sale ulterioare
      
                  Regulamentul (CEE) nr. 737/90 al Consiliului
                  (JO L 82, 29.3.1990, p. 1)
               
               
                   
               
            
                  Regulamentul (CE) nr. 686/95 al Consiliului
                  (JO L 71, 31.3.1995, p. 15)
               
               
                   
               
            
                  Regulamentul (CE) nr. 616/2000 al Consiliului
                  (JO L 75, 24.3.2000, p. 1)
               
               
                   
               
            
                  Regulamentul (CE) nr. 806/2003 al Consiliului
                  (JO L 122, 16.5.2003, p. 1)
               
               
                  Numai punctul 7 din anexa III
               
            
   
      ANEXA IV
      Tabel de corespondență
      
                  Regulamentul (CEE) nr. 737/90
               
               
                  Prezentul regulament
               
            
                  Articolul 1 cuvintele introductive
               
               
                  Articolul 1 cuvintele introductive
               
            
                  Articolul 1 prima liniuță
               
               
                  Articolul 1 litera (a)
               
            
                  Articolul 1 a doua liniuță
               
               
                  Articolul 1 litera (b)
               
            
                  Articolul 1 a treia liniuță
               
               
                  Articolul 1 litera (c)
               
            
                  Articolul 1 a patra liniuță
               
               
                  Articolul 1 litera (d)
               
            
                  Articolul 1 a cincea liniuță
               
               
                  —
               
            
                  Articolul 2
               
               
                  Articolul 2 alineatul (1)
               
            
                  Articolul 3 prima teză introductivă
               
               
                  —
               
            
                  Articolul 3 a doua teză introductivă
               
               
                  Articolul 2 alineatul (2) teza introductivă
               
            
                  Articolul 3 prima și a doua liniuță
               
               
                  Articolul 2 alineatul (2) literele (a) și (b)
               
            
                  Articolul 4 alineatul (1) a doua și a treia teză
               
               
                  Articolul 3 alineatul (1) primul, al doilea și al treilea paragraf
               
            
                  Articolul 4 alineatul (2) prima și a doua teză
               
               
                  Articolul 3 alineatul (2) primul și al doilea paragraf
               
            
                  Articolul 5 prima și a doua teză
               
               
                  Articolul 3 alineatul (3) primul și al doilea paragraf
               
            
                  Articolul 6
               
               
                  Articolul 4
               
            
                  Articolul 7 alineatele (1) și (2)
               
               
                  Articolul 5 alineatele (1) și (2)
               
            
                  Articolul 7 alineatul (3)
               
               
                  —
               
            
                  —
               
               
                  Articolul 6
               
            
                  Articolul 8 primul paragraf
               
               
                  Articolul 7 primul paragraf
               
            
                  Articolul 8 paragraful al doilea cuvintele introductive
               
               
                  Articolul 7 paragraful al doilea cuvintele introductive
               
            
                  Articolul 8 paragraful al doilea punctul 1
               
               
                  Articolul 7 paragraful al doilea litera (a)
               
            
                  Articolul 8 paragraful al doilea punctul 2
               
               
                  Articolul 7 paragraful al doilea litera (b)
               
            
                  Anexa I
               
               
                  Anexa I
               
            
                  Anexa II
               
               
                  Anexa II
               
            
                  —
               
               
                  Anexa III
               
            
                  —
               
               
                  Anexa IV